wickkiey/tamil-wikipedia-markdown huggingface dataset:
# ரமா பிரபா


**ரமாபிரபா** (; பிறப்பு 5 அக்டோபர் 1945) பெரும்பாலும் தெலுங்குத் திரையுலகில் பங்களித்துவரும் திரைப்பட நடிகை. தெலுங்குத் திரையுலகில் 1970, 1980 களில் நகைச்சுவைப் பாத்திரங்களில் நடித்தார்.  
1962 ஆம் ஆண்டு அறவை ராமுடு என்னும் திரைப்படம் மூலம் தமிழ் சினிமாவில் அறிமுகம் ஆனார். அதன் பிறகு பல திரைப்படங்களில் நடித்தார். எம். ஜி. ஆர், சிவாஜி, நாகேஷ், கமல், ரஜினி போன்ற முன்னணி நடிகர்களுடன் பல படங்களில் இணைந்து நடித்துள்ளார். இவர் ஒரு குணசித்திர நடிகையாக நடித்து வருகின்றார்.
# கும்பகோணம் மூகாம்பிகை கோயில்


**கும்பகோணம் மூகாம்பிகை கோயில்**, கும்பகோணத்தில் உள்ள அம்மன் கோயில்களில் ஒன்றாகும்.  

## இருப்பிடம்
கும்பகோணத்தின் கும்பேஸ்வரர் கோயில் மேல வீதியில் இக்கோயில் அமைந்துள்ளது.  

## மூலவர்
இக்கோயிலின் மூலவராக மூகாம்பிகை உள்ளார். இவரை தாய் மூகாம்பிகை என்றும் மூகாம்பிகை அம்மன் என்றும் அழைக்கின்றனர்.  

## குடமுழுக்கு
இக்கோயிலின் குடமுழுக்கு 6 டிசம்பர் 2015இல் நடைபெற்றது.
# கும்பகோணம் இலுப்பையடி விநாயகர் கோயில்


**கும்பகோணம் இலுப்பையடி விநாயகர் கோயில்** தஞ்சாவூர் மாவட்டம் கும்பகோணம் உப்புக்காரத்தெருவில் உள்ள விநாயகர் கோயிலாகும்.  

## மூலவர்
மூலவராக விநாயகர் உள்ளார். அவர் இலுப்பையடி விநாயகர் எனப்படுகிறார். ஹாஜியர் தெரு அருகேயுள்ள கும்பகோணம் திரௌபதியம்மன் கோயில் அருகே இக்கோயில் அமைந்துள்ளது. உயர்ந்த தளத்தில் உள்ள இக்கோயில் கருவறை, சிறிய விமானங்களைக் கொண்டுள்ளது.  

## குடமுழுக்கு
இக்கோயிலின் குடமுழுக்கு 6 டிசம்பர் 2015இல் நடைபெற்றது.  

## பிற விநாயகர் கோயில்கள்
இலுப்பையடி விநாயகர் கோயில் போல கும்பகோணத்தில் எலந்தமர விநாயகர் கோயில், அரச மர விநாயகர் கோயில்கள் உள்ளன. இவ்விரு கோயில்களும் காசி விசுவநாதர் சன்னதியின் கீழ வீதியில் அமைந்துள்ளது. இக்கோயில்களின் குடமுழுக்கு நவம்பர் 2015இல் நடைபெற்றது.  

### கும்பகோணம் எலந்த மர விநாயர் கோயில்
எலந்த மர விநாயகர் கோயிலில் விநாயகர் மூலவராக உள்ளார்.  

### கும்பகோணம் அரச மர விநாயகர் கோயில்
அரச மர விநாயகர் கோயிலில் விநாயகர் மூலவராக உள்ளார். விநாயகருக்கு முன்பாக சுவாம்நாதசுவாமி, அய்யப்பன் ஆகியோர் காணப்படுகின்றனர்.
# விக்கிப்பீடியா:உங்களுக்குத் தெரியுமா/டிசம்பர் 9, 2015

<div id="mp-dyk-img">  

</div>  
- உலகின் மிகப்பெரிய எரிமலை ஏரி இந்தோனேசியாவில் உள்ள **தோபா ஏரி** ஆகும்.
- முனைவர் **சூ ஃகிக்கோசக்கா** என்பவர் நீண்டகாலமாக தமிழியல் ஆய்வுகளைச் செய்துவரும் ஒரு யப்பானியத் தமிழ் அறிஞர் ஆவார்.
- உலகில் மிகப் பெரிய புத்தகச் சந்தையாக கருதப்படும் **பிராங்க்ஃபுர்ட் புத்தகச் சந்தை**, ஒவ்வொரு வருடமும் அக்டோபர் மாதம் ஐந்து நாட்கள் நடைபெறும்.
# வார்ப்புரு:Cite IETF


|Surname1 = }}}}}}}  
|Surname2 = }}}}}  
|Surname3 = }}}  
|Surname4 = }}}  
|Surname5 = }}}  
|Surname6 = }}}  
|Surname7 = }}}  
|Surname8 = }}}  
|Surname9 = }}}  
|Given1 = }}}}  
|Given2 = }}  
|Given3 = }}  
|Given4 = }}  
|Given5 = }}  
|Given6 = }}  
|Given7 = }}  
|Given8 = }}  
|Given9 = }}  
|Authorlink1 = }}}}  
|Authorlink2 = }}  
|Authorlink3 = }}  
|Authorlink4 = }}  
|Authorlink5 = }}  
|Authorlink6 = }}  
|Authorlink7 = }}  
|Authorlink8 = }}  
|Authorlink9 = }}  
|Year = }  
|YearNote = }  
|Date = }}  
|Title =  
}}  
}}  
|URL =  
}}  
|At = &nbsp;  
}}}}}  
}}  
|IncludedWorkTitle = }  
|IncludedWorkURL =  
}}  
}}  
|Other = }  
|Place = }}  
|PublicationPlace = }}}  
|Publisher = }  
|EditorSurname1 = }}}}}}}  
|EditorSurname2 = }}}  
|EditorSurname3 = }}}  
|EditorSurname4 = }}}  
|EditorGiven1 = }}}}  
|EditorGiven2 = }}  
|EditorGiven3 = }}  
|EditorGiven4 = }}  
|Editorlink1 = }}  
|Editorlink2 = }  
|Editorlink3 = }  
|Editorlink4 = }  
|language = }  
|format = }  
|ID = }}  
|Std = }  
|Bcp = }  
|Fyi = }  
|Rfc = }  
|Draft = }  
|Ien = }  
|Rtr = }  
|Idlink =  
}}  
|Idlinktype =  
}}  
}}  
|DOI = }}  
|DoiBroken = }  
|ISSN = }}  
|AccessDate = }}  
|DateFormat = }  
|OriginalURL =  
|ArchiveURL = }  
|ArchiveDate = }  
|laysummary = }  
|laydate = }  
|quote = }  
|Ref =  
|}  
}}  
|Sep = |;|&#059;|}}}}  
|PS = }  
|AuthorSep = }&#32;  
|NameSep = }&#32;  
|Trunc = }  
|amp = }  
}}<noinclude></noinclude>
# சென். பீட்டர் போர்ட்


**சென். பீட்டர் போர்ட்** (**Saint Peter Port**) என்பது குயெர்ன்சி நாட்டின் தலைநகரமும் மற்றும் முக்கிய துறைமுகமும் ஆகும். 2001 இன் மதிப்பீட்டின் அடிப்படையில் இதன் மக்கள் தொகை 16,488 ஆகும். கேர்ண்சிய மொழியிலும், வரலாற்று அடிப்படையில் கேர்ண்சியின் அலுவல் மொழியாக இருந்துவரும் பிரெஞ்சு மொழியிலும், இந்த நகரத்தினதும் அதன் சுற்றுப்புறங்களினதும் பெயர் சென் பியர் போர்ட் (St Pierre Port) என்பதாகும்.  

இது ஒரு கோவில்பற்றாகவும் அதேவேளை பெரும்பாலும் ஒடுங்கிய தெருக்களையும் சரிவுகளில் படிகளையும் கொண்ட சிறிய நகரமாகவும் உள்ளது. உரோமர் காலத்துக்கு முன்பிருந்தே இங்கே வணிக நிலை/ நகரம் இருந்ததாகத் தெரிகிறது. இதன் கிறித்துவுக்கு முந்தியகாலப் பெயர் தற்காலத்தில் மறக்கப்பட்டுவிட்டது.  
## துணைப்பகுதிகள்

செயின்ட் பீட்டர் போர்ட் நான்கு மண்டலங்களாகப் பிரிக்கப்பட்டுள்ளன. அவை பின்வருமாறு:  
1. மண்டலம் 1 அல்லது வட மண்டலம்
1. மண்டலம் 2 அல்லது வடமேற்கு மண்டலம்
1. மண்டலம் 3 அல்லது தென் மேற்கு மண்டலம்
1. மண்டலம் 4 அல்லது தென் மண்டலம்
# நுக்கு'அலோபா



**நுக்கு'அலோபா** (*Nukuʻalofa*) என்பது தொங்கா இராச்சியத்தின் தலைநகரம் ஆகும். இது தொங்கா தென் தீவுகளில் தொங்காடப்பு தீவின் வட கடற்கரையில் அமைந்துள்ளது.  

## 2015 இல் தீவு உருவாக்கம்
சனவரி 2015 இல், 1&nbsp;km சுற்றளவுள்ள ஒரு புதிய தீவு எரிமலை எழுச்சியினால் உருவாகியது. இத்தீவு தலைநகரிலிருந்து 65 கி.மீ தூரத்தில் அமைந்துள்ளது.
# தற்கால எபிரேயம்



**தற்கால எபிரேயம்**, **நவீன எபிரேயம்** அல்லது **இசுரேலிய எபிரேயம்** (*Modern Hebrew*, *இவ்ரித் கடாஸ்* - "தற்கால எபிரேயம்" அல்லது "புதிய எபிரேயம்") என்பது பொதுவாக **எபிரேயம்** (עברית *இவ்ரித்*) என சுருக்கமாக அழைக்கப்படுகிறது. இது தற்போது பேசப்படும் ஏற்றுக் கொள்ளப்பட்ட எபிரேயம் ஆகும். பண்டைய காலத்தில் பேசப்பட்ட கானானிய மொழிகயாகிய எபிரேயம், கி.மு 3 ஆம் நூற்றாண்டில் அரமேய ஆரம்ப மேற்கு பேச்சு மொழியினால் யூதத் தாய் மொழியாக இடம் பிடித்துக் கொண்டதுடன் இலக்கிய மொழியாகத் தொடர்ந்தது.
# காமராசர் அரசு கலைக் கல்லூரி


**அரசினர் கலைக்கல்லூரி, பேராவூரணி** இந்தியாவின் தமிழ்நாட்டில் தென்காசி மாவட்டம் சுரண்டையில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2008ஆம் ஆண்டில் தொடங்கப்பட்டது. தற்போது மனோன்மணியம் சுந்தரனார் பல்கலைக்கழகத்தின் உறுப்புக் கல்லூரியாக இயங்கி வருகிறது.  

## வழங்கும் படிப்புகள்
### இளநிலைப் படிப்புகள்
- தமிழ்
- ஆங்கிலம்
- வணிகவியல்
- பொருளியல்
- வணிக மேலாண்மை
- இயற்பியல்
- வேதியியல்
- நுண்ணுயிரியல்
- கணினி அறிவியல்

### முதுநிலைப் படிப்புகள்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- திருநெல்வேலி மாவட்டத்திலுள்ள கல்வி நிலையங்கள்
# தி மார்சியன் (புதினம்)



**தி மார்சியன்** அல்லது **தி மார்ஷியன்** (*The Martian*) 2011 இல் வெளியான ஒரு ஆங்கில அறிபுனைப் புதினம். ஐக்கிய அமெரிக்காவைச் சேர்ந்த ஆண்டி வியர் என்ற எழுத்தாளரின் இரண்டாவது புதினமாகும். வியர் 2011 ஆம் ஆண்டு இப்புதினத்தை தானே பதிப்பித்தார். மின்னூலாக வியரின் வலைத்தளத்திலும் பின்பு அமேசான்.காம் தளத்திலும் இப்புதினம் வெளியானது. இதன் வெற்றியைத் தொடர்ந்து கிரவுண் பப்ளிஷர்ஸ் நிறுவனம் இதன் பதிப்புரிமையை வாங்கி 2014 ஆண்டு மறு வெளியீடு செய்தது.  

2035 ஆம் ஆண்டு செவ்வாய்க்கு அனுப்பப்படும் விண்ணோடி மார்க் வாட்னி, தவறுதலாக அங்கே தனித்து விடப்படுகிறார். அவர் செவ்வாயில் உயிர் வாழ நிகழ்த்தும் பொராட்டமும், அவரை புவிக்கு மீட்க நாசா மேற்கொள்ளும் முயற்சிகளும் இப்புதினத்தின் கருபொருட்களாம். பெரும் வெற்றி பெற்ற இப்புதினம் 2015 ஆம் ஆண்டு மேட் டேமன் நடித்த ஒரு ஆங்கிலத் திரைப்படமாக உருவாக்கம் பெற்று, அதுவும் வெற்றி கண்டது.
# மங்களூர் ஊராட்சி ஒன்றியம்



**மங்களூர் ஊராட்சி ஒன்றியம்** என்பது இந்தியாவில் உள்ள தமிழ்நாடு மாநிலத்தில் கடலூா் மாவட்டத்தில் உள்ள 14 ஊராட்சி ஒன்றியங்களில் ஒன்றாகும். மங்களூர் ஊராட்சி ஒன்றியம் 66 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் மங்களூரில் இயங்குகிறது  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, மங்கலூர் ஊராட்சி ஒன்றியத்தின் மொத்த மக்கள் தொகை 1,48,724 ஆகும். அதில் பட்டியல் சாதி மக்களின் தொகை 63,154 ஆக உள்ளது. பட்டியல் பழங்குடி மக்களின் தொகை 63 ஆக உள்ளது.  

## ஊராட்சி மன்றங்கள்
மங்கலூர் ஊராட்சி ஒன்றியத்தில் உள்ள ஊராட்சி மன்றங்களின் விவரம்;  

1. விநாயகநந்தல்
1. வெங்கனூர்
1. வள்ளிமதுரம்
1. வையங்குடி
1. வாகையூர்
1. வடபாதி
1. வடகராம்பூண்டி
1. தச்சூர்
1. டி. ஏந்தல்
1. சிறுபாக்கம்
1. சிறுமுளை
1. சிறுகரம்பலூர்
1. செவ்வேரி
1. எஸ். புதூர்
1. எஸ். நாரையூர்
1. ரெட்டாக்குறிச்சி
1. இராமநத்தம்
1. புல்லூர்
1. புலிவலம்
1. புலிகரம்பலூர்
1. போத்திராமங்கலம்
1. பெருமுளை
1. பட்டூர்
1. பட்டாக்குறிச்சி
1. பாசார்
1. பனையந்தூர்
1. ஒரங்கூர்
1. நிதிநத்தம்
1. நெடுங்குளம்
1. நாவலூர்
1. மேலாதனூர்
1. மேலக்கல்பூண்டி
1. மாங்குளம்
1. மங்களூர்
1. மலையனூர்
1. ம. புதூர்
1. ம. பொடையூர்
1. மா. கொத்தனூர்
1. லக்கூர்
1. கோடங்குடி
1. கீழ்ஒரத்தூர்
1. கீழக்கல்பூண்டி
1. கீழச்செருவாய்
1. கழுதூர்
1. கண்டமத்தான்
1. காஞ்சிராங்குளம்
1. கல்லூர்
1. ஜா. ஏந்தல்
1. ஐவனூர்
1. எழுத்தூர்
1. எடச்செருவாய்
1. ஈ. கீரனூர்
1. சித்தேரி
1. ஆவினங்குடி
1. ஆவட்டி
1. அரசங்குடி
1. அரங்கூர்
1. ஆலத்தூர்
1. ஆலம்பாடி
1. ஆக்கனூர்
1. அடரி
1. கொரக்கை
1. கொரக்கவாடி
1. பொயனப்பாடி
1. தொழுதூர்
1. தொண்டங்குறிச்சி
# நீசுனி நோவ்கோரத் மாகாணம்


## புவியியல்

இந்த ஒப்ளாஸ்து 76.900 சதுர கிலோமீட்டர் (29,700 சதுர மைல்) பரப்பளவு கொண்டுள்ளது. இந்த பகுதியின் நிலப்பரப்பில் வேளாண் நிலம் 41%, காடுகள் பரப்பளவு 48%, ஏரிகள் மற்றும் ஆறுகள், 2%; பிறவகை நிலங்கள் 9% ஆகும். ஒப்லாஸ்து எல்லைகளாக வடக்கில் கொஸ்ட்ரோமா ஒப்லாஸ்து, வடகிழக்கில் கீரோவ் ஒப்லாஸ்து, கிழக்கில் மாரீ எல் குடியரசு மற்றும் சுவாஷ் குடியரசு ஆகியவையும், தெற்கில் மர்தோவியா குடியரசு, தென்மேற்கில் ரயாசன் ஒப்லாஸ்து, மேற்கில் விளாடிமிர் ஒப்லாஸ்து , வடமேற்கில் திறான ஒப்லாஸ்து ஆகியவை உள்ளன.  

### இயற்கை வளங்கள்
இந்த ஒப்லாஸ்து குறிப்பிடும்படியான மதிப்புமிக்க இயற்கை வளம் அற்றதாக உள்ளது, ஓரளவு மணல் இருப்பு கொண்டுள்ளது. (டைட்டானியம்-ஸிர்கோனியம் மணல் உட்பட), மேலும் களிமண் , ஜிப்சம் , கரி , கனிம உப்பு , மரம் ஆகியவற்றைக் கொண்டுள்ளது.  

## மக்கள் வகைப்பாடு
மாகாணத்தின் மக்கள் தொகை: 3,310,597 ( 2010 கணக்கெடுப்பு ); 3,524,028 ( 2002 மக்கள் தொகை கணக்கெடுப்பு ); 3,714,322 ( 1989 மக்கள் தொகை கணக்கெடுப்பு .)  
2010 ஆம் ஆண்டு கணக்கெடுப்பின் படி,  
- பிறப்பு (2011): 36,315 (1000 11.0)
- இறப்பு (2011): 54,184 (1000 16.4 சதவீதம்)
2011 ல் 8.5% இறப்பு குறைந்துள்ளது,( 2010 ஆண்டை ஒப்பிடும்போது )  
**2012 முக்கிய புள்ளிவிரங்கள்**  
- பிறப்பு: 38,881 (1000 11.8)
- இறப்பு: 52,771 (1000 16.0)
- **மொத்த கருத்தரிப்பு விகிதம்:**
2009 - 1.43 | 2010 - 1.42 | 2011 - 1.44 | 2012 - 1.55 | 2013 - 1.56 | 2014 - 1.59 (இ)  

## பொருளாதாரம்
தொழில் துறை உற்பத்தியில் இந்த பிராந்தியம் உருசியாவில் ஏழாவது இடத்தை வகிக்கிறது. பிராந்தியத்தின் பொருளாதாரத்தில் 650 க்கும் அதிகமான தொழில் நிறுவனங்கள் பங்களிப்பு செய்கின்றன. கிட்டத்தட்ட 700,000 தொழிலாளர்கள் உள்ளனர். இவர்களில் பொருள் உற்பத்தி வேலை தொடர்புடைய தொழிலாளர்கள் 62% ஆவர். முன்னணி தொழில் பிரிவினர் பொறியியல் மற்றும் உலோக வேலைகள், ரசாயனம் மற்றும் பெட்ரோ கெமிக்கல் தொழில்கள் , காடுகளைச் சார்ந்த தொழில்கள், மரப்பொருட்கள், மற்றும் காகித தொழிற்சாலைகள் போன்றவை குறிப்பிடத்தக்கதாக உள்ளன.  

## சமயம்
2012 ஆண்டின் உத்தியோகபூர்வ கணக்கெடுப்பு படி, இந்த ஒப்லாஸ்து மக்கள் தொகையில் 69,2% பேர் உருசிய மரபுவழித் திருச்சபை கிருத்தவர்கள், 2% பேர் திருச்சபை இணைப்பில்லாத பொதுவான கிருத்துவர்கள், 2% கிழக்கு மரபுவழி திருச்சபை கிருத்தவர்கள், 1% கத்தோலிக்க திருச்சபை, மற்றும் 1% ஸ்லாவிக் நாட்டுப்பற மதம் (ஸ்லாவிக் நியோபகனியம்) . மக்கள் தொகையில் 15% ஆன்மீக மத நாட்டம் அற்றவர்கள். 10% நாத்திகர், 0.8% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# எத்தியோனின்



**எத்தியோனின்** *(Ethionine)* என்பது C<sub>6</sub>H<sub>13</sub>NO<sub>2S</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரதமாக்கா அமினோ அமில வகையைச் சேர்ந்த இச்சேர்மம் அமைப்பு வகையில் மெத்தியோனினுடன் தொடர்பு கொண்டுள்ளது. மெத்தியோனின் அமைப்பிலுள்ள மெத்தில் குழுவுக்குப் பதிலாக எத்தியோனின் அமைப்பில் எத்தில் குழு இடம்பெற்றுள்ளது.  

வளர்ச்சிதைமாற்ற விளைபொருட்கள் உபயோகிப்பதை தடைசெய்யும் எத்தியோனின் மெத்தியோனின்னையும் எதிர்க்கிறது. புரதங்களுடன் அமினோ அமிலங்கள் இணைவதை இச்சேர்மம் தடுக்கிறது மற்றும் அடினோசின் முப்பாசுபேட்டின் உயிரினச் செயல்முறைகளில் தலையிடுகிறது. இத்தகைய மருந்தியல் விளைவுகளால் எத்தியோனின் ஒரு நச்சாகவும் வலிமையான புற்றுநோய் ஊக்கியாகவும் கருதப்படுகிறது.
# மகுடஞ்சாவடி ஊராட்சி ஒன்றியம்



**மகுடஞ்சாவடி ஊராட்சி ஒன்றியம்**, தமிழ்நாட்டின் சேலம் மாவட்டத்தில் உள்ள 20 ஊராட்சி ஒன்றியங்களில் ஒன்றாக உள்ளது.  

இவ்வூராட்சி ஒன்றியத்தில் 12 பஞ்சாயத்து கிராமங்கள் உள்ளது. சங்ககிரி வட்டத்தில் உள்ள மகுடஞ்சாவடி ஊராட்சி ஒன்றியத்தின் வட்டார வளர்ச்சி அலுவலகம் மகுடஞ்சாவடியில் உள்ளது.  

## மக்கள் தொகை
2011ஆம் ஆண்டு மக்கட்தொகை கணக்கெடுப்பின் படி, மகுடஞ்சாவடி ஊராட்சி ஒன்றியத்தின் மொத்த மக்கள் தொகை 70,169 ஆகும். அதில் ஆண்கள் 36,749; பெண்கள் 33,420 உள்ளனர். பட்டியல் சாதி மக்களின் மொத்த மக்கள் தொகை 5,992 ஆக உள்ளது. அதில் ஆண்கள் 3,097; பெண்கள் 2,895. பட்டியல் பழங்குடி மக்களின் மொத்த மக்கள் தொகை 351 ஆக உள்ளது. அதில் ஆண்கள்; 188; பெண்கள் 163.  

## ஊராட்சி மன்றங்கள்
மகுடஞ்சாவடி ஊராட்சி ஒன்றியத்தில் அமைந்த 12 கிராம ஊராட்சி மன்றங்கள்:  

1. வைகுந்தம்
1. தப்பகுட்டை
1. நடுவனேரி
1. மாக். டொனால்டு சவுல்ட்ரி
1. கன்னந்தேரி
1. கண்டர்குலமாணிக்கம்
1. கனககிரி
1. காளிகவுண்டம்பாளையம்
1. கூடலூர்
1. ஏகாபுரம்
1. ஏஜிஆர். தாழையூர்
1. அ. புதூர்

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# பிராங்க் பெ. மெக்டொனால்டு



**பிராங்க் பெத்தூன் மெக்டொனால்டு** *(Frank Bethune McDonald)* ( மே 28, 1925 – ஆகத்து 31, 2012) என்பவர் ஓர் அமெரிக்க வானியற்பியல் அறிஞர் ஆவார். இவர் விண்வெளி ஆராய்ச்சி விமானங்களுக்குத் தேவையான உபகரணங்களை வடிவமைப்பதற்கு உதவியாக இருந்தார். அமெரிக்காவின் தேசிய வானூர்தியியல் மற்றும் விண்வெளி நிர்வாகம் பல திட்டங்கள் மற்றும் முன்னெடுப்புகளுக்கு பின்னணியில் ஒரு மிகப்பெரிய சக்தியாக விளங்கினார். குறிப்பிட்டுச் சொல்வதென்றால் இத்திட்டங்களுக்கு தலைமை விஞ்ஞானியாகச் செயல்பட்டார்.  

}}
# இணைய பொறியியல் பணிக்குழு



**இணையப் பொறியியல் பணிக்குழு** இணையத்திற்கான தர நிர்ணயம், உருவாக்கல் மற்றும் பராமரித்தலில் ஈடுபட்டுள்ளது.. முக்கியமாக இணைய நெறிமுறை தொகுப்பு (TCP/IP) மேம்படுத்துததில் முனைப்பாக ஈடுபட்டுள்ளது.. இதன் பங்களிப்பாளர்கள் மற்றும் மேலாளர்கள் அனைவரும் தன்னார்வலர்ளே.  

இணைய பொறியியல் பணிக்குழு அமெரிக்க ஐக்கிய நாடுகள் அரசின் நிதி உதவியுடன் துவக்கப்பட்டது. 1993 முதல் இணையக் கழகத்தின் கீழ் லாப நோக்கு இல்லாத சர்வதேச உறுப்பினர் அமைப்பு சேர்ந்த நிறுவனமாக மாறியது.
# ராகேலின் கல்லறை


**ராகேலின் கல்லறை** (*Rachel's Tomb*, , ), என்பது எபிரேய குலத்தலைவியாகிய ராகேல் அடக்கம் செய்யப்பட்ட இடம் என போற்றப்படுகிறது. இக்கல்லறை பெத்லகேமின் தென் நுழைவில் அமைந்துள்ளதுடன் யூதர்களுக்கும் கிறித்தவர்களுக்கும் முசுலிம்களுக்கும் புனிதமான இடமாகக் கருதப்படுகிறது.  

ராகேல் அடக்கம் செய்யப்பட்ட இடம் பற்றி யூதர்களின் டனாக், கிறித்தவர்களின் பழைய ஏற்பாடு, முசுலிம்களின் இலக்கியம் என்பவற்றில் குறிப்பிடப்பட்டுள்ளது. இதுவும் வடக்கிலுள்ள சில பகுதிகளும் அடக்க இடமாகக் கருதப்பட்டாலும், இவ்விடம் நீண்ட காலமாக அதிகம் ஏற்றுக் கொள்ளப்பட்ட இடமாகக் கருதப்படுகிறது.
# லீ இ. மெக்மகோன்



**லீ இ. மெக்மகோன்** (Lee E. McMahon) (1931–1989) என்பவர் அமெரிக்காவின் கணினி அறிவியல் முன்னோடிகளில் ஒருவர். இவர் தூய லூயிசுப் பல்கலைக்கழகத்தில் (St. Louis University) பட்டம் பெற்றார். அதற்கு பின்னர், மனவியலில் துறையில் முனைவர் பட்டத்தை, அமெரிக்காவின் ஹார்டுவேர்டு பல்கலைக்கழகத்தில் பெற்றவர். ஆயினும், யூனிக்சு முறையில் பல நிரலாக்க முறைமைக்கு முன்னோடியாக திகழ்ந்தார். பெல் ஆய்வுக்கூடங்களில் 1963 ஆண்டிலிருந்து 1989 வரை, பணியாற்றினார். அங்கு யுனிக்சு என்ற இயக்குதளத்தின் தொடக்கநிலை பங்களிப்புகளைச் செய்தார். குறிப்பாக 'செட்' (sed- stream editor)தொகுப்பு முறையில் செய்தார். மேலும், பல யூனிக்சு உறுதுணை முறைகளில் (comm, qsort, grep, index, cref, tip (Unix utility), Datakit) இவரின் பங்களிப்பு அளப்பரியது ஆகும். விளையாட்டுத் துறையில் இவர் அமைத்த முறைமை (McMahon system tournament) இன்றளவும், சதுரங்கத்தில் பயன்படுத்தப் படுகிறது.
# 1992 தாமிரபரணி ஆற்று வெள்ளம்

**1992 தாமிரபரணி ஆற்று வெள்ளம்** என்பது 1992 ஆம் ஆண்டு நவம்பர் 13 அன்று தாமிரபரணி ஆற்றில் ஏற்பட்ட பெருவெள்ளத்தைக் குறிக்கிறது. இந்த வெள்ளத்தின் காரணமாக விக்கிரமசிங்கபுரத்தில் 17 பேர் உயிரிழந்தனர்.  

## வெள்ளத்திற்கான காரணங்கள்
பாபநாசம் அணைப் பகுதியில் 310 மிமீ மழை பெய்தது. சேர்வலார் அணைப் பகுதியில் 210 மிமீ மழை பதிவாகியது. இதன் காரணமாக பாபநாசம் மற்றும் சேர்வலார் அணை ஆகிய இரண்டு பெரிய அணைகள் நிரம்பின. பாபநாசம் கீழ் அணைப் பகுதியில் 190 மிமீ மழை பதிவாகியது. மேற்குத் தொடர்ச்சி மலையின் அடிவாரத்தில் பாபநாசம், அம்பாசமுத்திரம், விக்கிரமசிங்கபுரம் போன்ற ஊர்கள் அமைந்துள்ளன. அம்பாசமுத்திரம், விக்கிரமசிங்கபுரம் பகுதியில் 321 மிமீ மழை ஒரே நாளில் பதிவாகியது. மணிமுத்தாறு அணைப் பகுதியில் 260.8 மிமீ மழை பதிவாகியது. திருநெல்வேலியில் சூறாவளியின் காரணமாக எட்டு மணி நேரம் தொடர் மழை பெய்தது. 48 மணி நேரங்கள் கழித்து வெள்ளநீர் வடியத் தொடங்கியது.
# அரசினர் கலைக் கல்லூரி, சேலம்



**அரசினர் கலைக் கல்லூரி, சேலம்** (*Government Arts College, Salem*) என்பது இந்தியாவின் தமிழ்நாட்டில் சேலம் மாவட்டத்தில் தன்னாட்சி தகுதியுடன் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். தேசிய மதிப்பீடு மற்றும் தரச்சான்று அவையின் தரச் சான்றுடன் சேலம் பெரியார் பல்கலைக்கழகத்திற்கு உட்பட்ட தன்னாட்சி கல்லூரியாக இயங்கிவருகிறது.  

## வரலாறு

அரசினர் கலைக் கல்லூரி, சேலம் (தன்னாட்சி) தமிழ்நாட்டில் உள்ள மிகப் பழமையான கல்வி நிறுவனங்களில் ஒன்றாகும். இது 1857ஆம் ஆண்டில் ஆங்கிலேய மேல்நிலைப் பள்ளியாக அலெக்ஸாண்டர் ஜான் அர்பத்னாட் en:Alexander John Arbuthnot தொடங்கப்பட்டது. அதே ஆண்டில் மாவட்ட பள்ளியாக தரம் உயர்த்தப்பட்டது. 1879-ல் சென்னைப் பல்கலைக்கழகம் உடன் இணைந்த இரண்டாம் நிலைக் கல்லூரியாக மாற்றப்பட்டது. இதன்பிறகு படிப்படியாக வளர்ச்சி பெற்று 1944-ல் முதல் நிலைக் கல்லூரியாக மாறியது. 2000-ல் இக்கல்லூரி தேசிய மதிப்பீடு மற்றும் தர நிர்ணயச் சான்று அவை வழங்கும் குழுவினரால் மூன்று நட்சத்திரத் தொகுதி பெற்றதாக அறிவிக்கப்பட்டது. 2006-ல் மறு மதிப்பீடு செய்யப்பட்டு அதே தேசிய மதிப்பீடு மற்றும் தரச்சான்று அவை வழங்கும் குழுவினரால் **'பி++**' தகுதி பெற்றது. 2007-ல் தன்னாட்சி தகுதிப் பெற்று இக்கல்லூரி சிறப்பாக இயங்கி வருகிறது.  

## அமைவிடம்
இக்கல்லூரி சேலம் மாவட்டத்தின் மையப் பகுதியில் செர்ரி சாலையில் அமைந்துள்ளது.  

## சுழற்சி வகுப்பு முறை
2007-2008ஆம் கல்வி ஆண்டிலிருந்து இக்கல்லூரியில் பட்டப் படிப்பு பாடங்களுக்கு சுழற்சி முறையில் இருசுழற்சிகளாக (சுழற்சி 1 -காலை, சுழற்சி 2-பிற்பகல்) வகுப்புகள் நடைபெறுகின்றன.  

## இளநிலைப் படிப்புகள்

- இளங்கலை தமிழ்
- இளங்கலை ஆங்கிலம்
- இளங்கலை வரலாறு
- இளங்கலை பொருளியல்
- இளங்கலை மனித உரிமையியல்
- இளங்கலை அரசறிவியல்
- பி.காம். வணிகவியல்
- எம்.காம். கூட்டுறவு
- பி.எஸ்ஸி. தாவரவியல்
- பி.எஸ்ஸி. வேதியியல்
- பி.எஸ்ஸி. கணினி அறிவியல்
- பி.எஸ்ஸி. கணிதம்
- பி.எஸ்ஸி. இயற்பியல்
- பி.எஸ்ஸி. விலங்கியல்
- பி.எஸ்ஸி. மண்ணியல்
- பி.எஸ்ஸி. புள்ளியியல்
- பி.எஸ்ஸி. புவியியல்
- பி.சி.ஏ.

## முதுநிலைப் படிப்புகள்
- எம். ஏ. தமிழ்
- எம். ஏ. ஆங்கிலம்
- எம். ஏ. வரலாறு
- எம். ஏ. பொருளியல்
- எம். ஏ. மனித உரிமையியல்
- எம். காம். வணிகவியல்
- எம். காம். கூட்டுறவு
- எம். எஸ்ஸி. தாவரவியல்
- எம். எஸ்ஸி. வேதியியல்
- எம். எஸ்ஸி. கணினி அறிவியல்
- எம். எஸ்ஸி. கணிதம்
- எம். எஸ்ஸி. இயற்பியல்
- எம். எஸ்ஸி. விலங்கியல்
- எம். எஸ்ஸி. மண்ணியல்
- எம். எஸ்ஸி. புள்ளியியல்
- எம். எஸ்ஸி. புவியியல்
- எம். சி. ஏ.
மேலும் பல்வேறு துறைகளில் பட்டப் படிப்புகள், பட்ட மேற்படிப்புகள் மற்றும் முனைவர் பட்டப் படிப்புகள் பயிற்றுவிக்கப்படுகின்றன.  

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- சேலம் மாவட்டத்திலுள்ள கல்வி நிலையங்கள்
# விக்கிப்பீடியா:நலமுரண்



**நலமுரண் பங்களிப்பு** என்பது உங்களைப் பற்றியோ உங்கள் உறவினர்கள், நண்பர்கள், வாடிக்கையாளர்கள், வேலை அளிப்பவர்களைப் பற்றியோ நிதி முதலிய பிற காரணங்களால் நீங்கள் கொண்டுள்ள தொடர்புகளைப் பற்றியோ விக்கிப்பீடியாவில் பங்களிப்பதைக் குறிக்கும். இத்தகைய வெளியுறவுகள் நலமுரணுடன் செயற்படத் தூண்டுதலாக அமையலாம்.  

நலமுரண் என்பது ஒருவரின் உண்மையான சாய்வினைக் குறித்தது அன்று. இது ஒருவர் இரு வேறு பொறுப்புகளைக் கொண்டிருக்கும் போது முன்னுரிமைகள் முரண்படுவதால் சாய்வுடன் செயற்படுவதற்கான வாய்ப்பிருக்கிறது என்பதைச் சுட்டுகிறது. இது ஒருவரின் மனநிலையைப் பற்றியோ நேர்மையைப் பற்றியோ எந்த ஒரு முன்முடிவையும் எடுப்பதன்று. நலமுரண் ஏற்படுவதற்கான சூழலை மட்டுமே இது குறிக்கிறது.  

விக்கிப்பீடியா நலமுரணுடன் பங்களிப்பதைத் தவிர்க்குமாறு கடுமையாக வலியுறுத்துகிறது. ஏனெனில், இவ்வாறான செயற்பாடுகள் பொதுமக்கள் விக்கிப்பீடியாவின் மீது கொண்டிருக்கும் நம்பிக்கையைக் குலைப்பதோடு தொடர்புடைய நபர்களுக்குப் பொதுவெளியில் உளைச்சலைத் தரலாம். நலமுரண் பங்களிப்புகள் வழமையான விக்கிப்பீடியா செயற்பாடுகளுக்கு இடையூறாக இருக்கும் போது தொடர்புடைய பயனர் கணக்குகள் தடை செய்யப்படக்கூடும்.  

இவ்வாறு உங்களுக்குத் தொடர்புடைய கட்டுரைகளில் மாற்றங்கள் வேண்டுமெனில், குறித்த கட்டுரையின் பேச்சுப் பக்கத்தில் வேண்டுகோள் இடலாம்.
# அலங்காநல்லூர் ஊராட்சி ஒன்றியம்



**அலங்காநல்லூர் ஊராட்சி ஒன்றியம்**, இந்தியாவின் தமிழ்நாட்டின் மதுரை மாவட்டத்தில் உள்ள பதிமூன்று ஊராட்சி ஒன்றியங்களில் ஒன்றாகும்.  

வாடிப்பட்டி வட்டத்தில் உள்ள இவ்வூராட்சி ஒன்றியத்தில் முப்பத்தி ஏழு ஊராட்சிகள் உள்ளன. இவ்வூராட்சி ஒன்றியத்தின் வட்டார வளர்ச்சி அலுவலகம் அலங்காநல்லூரில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின்படி, இந்த ஊராட்சி ஒன்றியத்தின் மொத்த மக்கள் தொகை 88,785 ஆகும். அதில் ஆண்கள் 44,649 பேரும், பெண்கள் 44,136 பேரும் உள்ளனர். பட்டியல் சமூக மக்களின் மக்கள் தொகை 19,462 ஆக உள்ளது. அதில் ஆண்கள் 9,768; பெண்களின் எண்ணிக்கை 9,694 ஆகும். பட்டியல் பழங்குடி மக்களின் மக்கள் தொகை 1,335ஆக உள்ளது. அதில் ஆண்களின் எண்ணிக்கை 694 ; பெண்களின் எண்ணிக்கை 641 ஆக உள்ளது.  

## கிராம ஊராட்சிகள்
அலங்காநல்லூர் ஊராட்சி ஒன்றியத்தில் உள்ள 37 ஊராட்சி மன்றங்கள்;  

1. 66. மேட்டுபட்டி
1. அ. கோவில்பட்டி
1. அச்சம்பட்டி
1. அய்யன்கோட்டை
1. அய்யூர்
1. அழகாபுரி
1. ஆதனூர்
1. இராஜாக்கள்பட்டி
1. ஊர்சேரி
1. எர்ரம்பட்டி
1. கல்லணை
1. கள்வேலிபட்டி
1. கீழச்சின்னனம்பட்டி
1. குட்டிமேய்க்கிபட்டி
1. கொண்டையம்பட்டி
1. கோடாங்கிபட்டி
1. கோட்டைமேடு
1. சத்திரவெள்ளாளபட்டி
1. சின்னஇலந்தைக்குளம்
1. சேந்தமங்கலம்
1. டி. மேட்டுபட்டி
1. தண்டலை
1. தனிச்சியம்
1. தெத்தூர்
1. தேவசேரி
1. பண்ணைகுடி
1. பாரைப்பட்டி
1. பி. மேட்டுபட்டி
1. பெரியஇலந்தைகுளம்
1. மணியஞ்சி
1. மாணிக்கம்பட்டி
1. முடுவார்பட்டி
1. மேலச்சின்னனம்பட்டி
1. வடுகப்பட்டி
1. வலையபட்டி
1. வாவிடமருதூர்
1. வெள்ளையம்பட்டி
# மதுரை மேற்கு ஊராட்சி ஒன்றியம்



**மதுரை மேற்கு ஊராட்சி ஒன்றியம்**, இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

இவ்வூராட்சி ஒன்றியம் 25 ஊராட்சி மன்றங்களை கொண்டுள்ளது. மதுரை மேற்கு வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் மதுரையில் இயங்குகிறது.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி, இந்த ஊராட்சி ஒன்றியத்தின் மொத்த மக்கள் தொகை 85,771 ஆகும். அதில் ஆண்கள் 43,063; பெண்கள் 42,708 உள்ளனர். பட்டியல் சமூக மக்களின் மக்கள் தொகை 23,777 ஆக உள்ளது. அதில் ஆண்கள் 11,807; பெண்கள் 11,970. பட்டியல் பழங்குடி மக்கள் தொகை 339 ஆகும். அதில் ஆண்கள் 182; பெண்கள் 157 ஆக உள்ளனர்.  

## ஊராட்சி மன்றங்கள்
மதுரை மேற்கு ஊராட்சி ஒன்றியத்தில் உள்ள 25 ஊராட்சி மன்றங்களின் விவரம்;  

1. அதலை
1. அம்பலத்தாடி
1. அரியூர்
1. இரணியம்
1. உசிலம்பட்டி
1. கருவனூர்
1. காவனூர்
1. குலமங்குலம்
1. கொடிமங்கலம்
1. சத்திரப்பட்டி
1. சமயநல்லூர்
1. சிறுவாலை
1. சின்னப்பட்டி
1. தேனூர்
1. தோடனேரி
1. பூதகுடி
1. பெரியபட்டி
1. பொதும்பு
1. மஞ்சம்பட்டி
1. மலைப்பட்டி
1. வயலூர்
1. வாகைகுளம்
1. வீரபாண்டி
1. வெளிச்சநத்தம்
1. வைரவநத்தம்
# திருப்பரங்குன்றம் ஊராட்சி ஒன்றியம்



**திருப்பரங்குன்றம் ஊராட்சி ஒன்றியம்** (*THIRUPARANKUNDRAM PANCHAYAT UNION*), இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

திருப்பரங்குன்றம் வட்டத்தில் உள்ள இவ்வூராட்சி ஒன்றியத்தில் 33 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் திருநகரில் இயங்குகிறது.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, இவ் ஊராட்சி ஒன்றியத்தின் மொத்த மக்கள் தொகை 1,69,335 பேர் ஆவர். அதில் ஆண்கள் 85,548 பேர்; பெண்கள் 83,787 பேர் உள்ளடங்குவர். பட்டியல் சாதி மக்களின் மக்கள் தொகை 25,632 பேர் ஆவர். அதில் ஆண்கள் 12,805 பேர்; பெண்கள் 12,827 பேர் ஆக உள்ளனர். பட்டியல் பழங்குடி மக்களின் தொகை 1,447 பேர் ஆக உள்ளனர். அதில் ஆண்கள் 732 பேர் ; பெண்கள் 715 பேர் ஆக உள்ளனர்.  

## ஊராட்சி மன்றங்கள்
திருப்பரங்குன்றம் ஊராட்சி ஒன்றியத்தின் 33 ஊராட்சி மன்றங்களின் விவரம்:  

1. எலியார்பத்தி
1. ஒத்தை ஆலங்குளம்
1. கீழக்குயில்குடி
1. கீழமாத்தூர்
1. குசவன்குண்டு
1. கொடிமங்கலம்
1. கொம்பாடி
1. சக்கிலிபட்டி
1. சாமநத்தம்
1. சிலைமான்
1. சூரக்குளம்
1. சோளங்குருணி
1. தனக்கன்குளம்
1. தோப்பூர்
1. நல்லூர்
1. நிலையூர் 1 பிட்
1. நிலையூர் 2 பிட்
1. நெடுமதுரை
1. பனையூர்
1. பாரபத்தி
1. புதுக்குளம் 1 பிட்
1. புளியங்குளம்
1. பெரிய ஆலங்குளம்
1. பெருங்குடி
1. மேலக்குயில்குடி
1. மேலமாத்தூர்
1. வடபழஞ்சி
1. வடிவேல்கரை
1. வலையங்குளம்
1. வலையபட்டி
1. விராதனூர்
1. விளாச்சேரி
1. வேடர்புளியங்குளம்
# அரசினர் கலைக் கல்லூரி, தருமபுரி



**அரசினர் கலைக்கல்லூரி, தருமபுரி**, இந்தியாவின் தமிழ்நாட்டில் தருமபுரி மாவட்டத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1965ஆம் ஆண்டில் தொடங்கப்பட்டது. தேசிய மதிப்பீடு மற்றும் தரச்சான்று அவையின் அனுமதியுடன் சேலம் பெரியார் பல்கலைக்கழகத்திற்கு உட்பட்ட கல்லூரியாக இயங்கி வருகிறது. முனைவர் கண்ணன் (பொறுப்பு)தற்போது இக்கல்லூரியின் முதல்வராக உள்ளார்.  

## வரலாறு

## அமைவிடம்
- அரசு கலைக்கல்லூரி, தருமபுரி தருமபுரி, தமிழ்நாடு, அஞ்சல் குறியீடு - 636705.
  - **தொலைபேசி**: 04342230008

## வழங்கும் படிப்புகள்
### இளநிலைப் படிப்புகள்
- ஆங்கிலம்
- வரலாறு
- கணிதம்
- வேதியியல்
- இயற்பியல்
- கணினி அறிவியல்
- தாவரவியல்
- விலங்கியல்
- ஆடை வடிவமைப்பியல்
- சமூகப்பணி
- காட்சிவழித் தொடர்பியல்
### முதுநிலைப் படிப்புகள்
- தமிழ்
- ஆங்கிலம்
- வரலாறு
- கணிதம்
- வேதியியல்
- இயற்பியல்
- கணினி அறிவியல்
- தாவரவியல்
- விலங்கியல்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- தருமபுரி மாவட்டத்திலுள்ள கல்வி நிலையங்கள்
# நோவ்கோரத் மாகாணம்


**நோவ்கோரத் மாகாணம்** (*Novgorod Oblast*, , **நோவ்கோரத்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் விலீக்கி நோவ்கோரத் நகரம். 2010 மக்கள் கணக்கெடுப்பின்படி, இதன் மக்கள் தொகை 634,111 ஆகும்.  

## புவியியல்
நோவ்கோரத் ஒப்லாஸ்துவின் எல்லைகளாக வடக்கு மற்றும் வடமேற்கில் லெனின்கிராடு ஓப்லசுது, கிழக்கில் வோலோக்தா ஒப்லாசுது, தெற்கு மற்றும் தென்கிழக்கில் துவர்ஸ்கயா ஒப்லாசுது, தென்மேற்கில் பிஸ்கோவ் ஒப்லாசுது ஆகியவை உள்ளன.  
மாநிலத்தின் மேற்கு பகுதியைச் சுற்றி தாழ்நில ஏரி சூழ்ந்தும், கிழக்கு பகுதி மேட்டுப்பாங்கானதாக உள்ளது. பிராந்தியத்தின் மிக உயர்ந்த இடம் ரைசூகா வால்டாய் மலை (296 மீட்டர் (971 அடி)) ஆகும். ஒப்ளாசுதுவின் மையத்தில் உள்ள லமின் ஏரி மத்திய உருசியாவில் மிகப் பெரிய ஏரிகளில் ஒன்றாகும்.  

## பொருளாதாரம்
### தொழில்
2014 ஆண்டைய மொத்த உள்நாட்டு உற்பத்தியில் சுமார் 40% தொழில்துறை பூர்த்திசெய்தது. இந்த ஒப்ளாசுதுவின் முக்கிய தொழில்துறை நிறுவனங்களான நான்கு இரசாயன ஆலைகள், வெலிகை நாவ்கராட்டில் அமைந்துள்ளது. மேலும் நிசினி நோவகோர்ட்டில் உள்ள உரம், உலோக ஆலை சிறப்பானது.  

### வேளாண்மை
இந்த ஒப்ளாசுதுவின் வேளாண் சார்ந்த தொழிலாக இறைச்சி மற்றும் பால் உற்பத்திக்கான கால்நடை வளர்ப்பு உள்ளது. 2011 இல் 90% பண்ணைகளில் கால்நடைவளர்ப்பு பிரதானமாக இருந்ததது மேலும் இதில் 79% பண்ணைகளில் இறைச்சி, பால், முட்டை உற்பத்தியில் ஈடுபட்டன. பெரிய பண்ணைகள் பல பன்றி வளர்ப்பு, கோழி வளர்ப்பு, தேனீ வளர்ப்பு ஆகியவற்றிலும், பயிர் வளர்ப்பு, உருளைக்கிழங்கு உற்பத்தி ஆகியவற்றில் ஈடுபடுகின்றன.  

## மக்கள் வகைப்பாடு
ஒப்லாசுதுவின் மக்கள் தொகை: 634,111 (2010 கணக்கெடுப்பு ),.  
இந்த ஒப்லாசுதுவின் மக்கள் அடர்த்தி என்பது ஐரோப்பிய உருசியாவின் குறைந்த மக்கள் தொகை கொண்ட பகுதியாகும். காரணம் யாதெனில் இரண்டாம் உலகப் போரின்போது இப்பகுதி மிகக்கடுமையாக பாதிக்கப்பட்டதாகும். மக்கள் தொகையில் 70.6% பேர் நகர்ப்புறத்தில் வசிக்கின்றனர்.  
- **2012 முக்கிய புள்ளிவிவரங்கள்**
- பிறப்பு: 7 480 (1000 ஒன்றுக்கு 11.9)
- இறப்பு: 11 226 (1000 ஒன்றுக்கு 17.9)
- **மொத்த கருத்தரிப்பு விகிதம் **
2009 - 1.54 | 2010 - 1.55 | 2011 - 1.56 | 2012 - 1.70 | 2013 - 1.70 | 2014 - 1.71 (இ)  

## சமயம்
2012 ஆண்டின் உத்தியோகபூர்வ கணக்கெடுப்பு படி, இந்த ஒப்லாஸ்து மக்கள் தொகையில் 46,8% பேர் உருசிய மரபுவழித் திருச்சபை கிருத்தவர்கள், 4% பேர் திருச்சபை இணைப்பில்லாத பொதுவான கிருத்துவர்கள் , 1% முஸ்லிம்கள்,. மக்கள் தொகையில் 34% ஆன்மீக மத நாட்டம் அற்றவர்கள். 10% நாத்திகர், 3.9% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# மேலூர் ஊராட்சி ஒன்றியம்



**மேலூர் ஊராட்சி ஒன்றியம்** (Melur Panchayat Union) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

இவ்வூராட்சி ஒன்றியத்தில் முப்பத்தி ஆறு ஊராட்சி மன்றங்களை கொண்டுள்ளது.மேலூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் மேலூரில் இயங்குகிறது.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி, இவ்வூராட்சி ஒன்றியத்தின் மொத்த மக்கள் தொகை 1,28,717 ஆகும். அதில் ஆண்கள் 64,787, பெண்கள் 63,930 ஆக உள்ளனர். பட்டியல் சமூக மக்களின் தொகை 24,477 ஆக உள்ளது. அதில் ஆண்கள் 12,431, பெண்கள் 12,046 ஆக உள்ளனர். பட்டியல் பழங்குடி மக்களின் தொகை 207 ஆக உள்ளது. அதில் ஆண்கள் 95, பெண்கள் 112 ஆக உள்ளனர்.  

## ஊராட்சி மன்றங்கள்
மேலூர் ஊராட்சி ஒன்றியத்தில் உள்ள 36 ஊராட்சி மன்றங்களின் விவரம்:  
1. அம்பலகாரன்பட்டி
1. அரசப்பன்பட்டி
1. அரிட்டாபட்டி
1. ஆட்டுக்குளம்
1. ஆமூர்
1. இ. மலம்பட்டி
1. உறங்கான்பட்டி
1. ஏ. வலையப்பட்டி
1. கல்லம்பட்டி
1. கிடாரிபட்டி
1. கீரனூர்
1. கீழவளவு
1. கீழையூர்
1. குறிச்சிபட்டி
1. கொங்கம்பட்டி
1. கொட்டகுடி
1. கோட்டநத்தம்பட்டி
1. சருகுவலையப்பட்டி
1. சாத்தமங்கலம்
1. சூரக்குண்டு
1. செம்மினிபட்டி
1. டி. வெள்ளாளபட்டி
1. தனியாமங்கலம்
1. திருவாதவூர்
1. தெற்குதெரு
1. நரசிங்கம்பட்டி
1. நாவினிபட்டி
1. பதினெட்டாங்குடி
1. பனங்காடி
1. புதுசுக்காம்பட்டி
1. புலிப்பட்டி
1. பூஞ்சுத்தி
1. வண்ணாம்பாறைபட்டி
1. வெள்ளரிபட்டி
1. வெள்ளலூர்
1. வேப்படப்பு
# மின் மாவட்டம்

இந்திய அரசால் செயல்படுத்தப்படும் பல தேசிய மின் அளுமைத் திட்டதின் கீழ் வரும் 31 பணி செயல்வகை திட்டத்தில் இதுவும் ஒன்று.  

பணி செயல்வகை திட்டம் மூன்று வகையாக உள்ளது :  
- மத்திய பணி செயல்வகை திட்டம்(11).
- மாநில பணி செயல்வகை திட்டம்(13).
- ஒருங்கிணைகப்பட்ட பணி செயல்வகை திட்டம்(7).

மின் மாவட்டம் (e-District) 13 மாநில பணி செயல் வகை திட்டத்தில் ஒன்று ஆகும்.  
இத்திட்டத்தின் நோக்கம் என்ன வென்றால், பொது மக்கள் மிக அதிக அளவில் பயன்தரும் அரசு சேவைகளை, பொது மக்களுக்கு இணைய சேவையாக வழங்குவது ஆகும். இத்திட்டத்தின் மூலம் பொதுமக்கள் ஒரு சேவைக்காக, ஒரு துறையை நோக்கிப் பல முறை செல்வது குறையும். தங்கள் வீட்டில் இருக்கும் கணிப்பொறி, மற்றும் இணைய சேவையைப் பயன்படுத்தி, வீட்டில் இருந்தே, அச்சேவையினை மின் விண்ணப்பம் மூலம் பெறலாம். தாணிப்பாறை மற்றும் இணையானவை இல்லாதோர், தங்கள் கிராமத்திலோ தங்கள் வீட்டின் அருகிலோ, இருக்கும் பொது சேவை மையத்தில், அரசு நிர்ணயம் செய்த கட்டணத்தில், அச்சேவையினைப் பெறவும் வாய்ப்பு அளிக்கப்படுகிறது.  

## மாவட்ட மின் ஆளுமை சங்கம்
மின் மாவட்டத்தின் செயல்பாடுகளை கண்காணிக்க, இந்திய முழுவதும் சுமார் 672 மாவட்டட மின் ஆளுமை சங்கங்கள் உருவாக்க பட்டுள்ளன. இச்சங்கத்தின் தலைவராக மாவட்ட ஆட்சியர் செயல்படுவார். மாவட்டத்திற்கு ஒருவர் வீதம், மின் மாவட்ட மேளாளர்கள் பணி அமர்த்தப்பட்டு உள்ளனர்
# கொட்டாம்பட்டி ஊராட்சி ஒன்றியம்



**கொட்டாம்பட்டி ஊராட்சி ஒன்றியம்** (KOTTAMPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.  

இந்த ஊராட்சி ஒன்றியத்தில் 27 ஊராட்சி மன்றங்களை கொண்டுள்ளது. மேலூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கொட்டாம்பட்டியில் இயங்குகிறது.  

கொட்டாம்பட்டி ஊராட்சி ஒன்றியத்தின் பெருந்தலைவராக வளர்மதி என்பவரும், துணைப் பெருந்தலைவராக கௌசல்யா குலோத்துங்கன் என்பவரும் செயல்பட்டு வருகின்றனர்.  

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, இவ்வூராட்சி ஒன்றியத்தின் மொத்த மக்கள் தொகை 1,14,339 ஆகும். அதில் ஆண்கள் 57,342; பெண்கள் 56,997 உள்ளனர். சமூக ரீதியாக முத்தரையர் சமூகத்தினரே பெரும்பான்மையாக கிட்டத்தட்ட 85% க்கும் மேல் வசிக்கின்றனர்.  

பட்டியல் சமூக மக்களின் தொகை 17,058 ஆக உள்ளது. அதில் ஆண்கள் 8,632; பெண்கள் 8,426 ஆக உள்ளனர். பட்டியல் பழங்குடி மக்களின் தொகை 6 ஆக உள்ளது. அதில் ஆண்கள் 2; பெண்கள் 4 ஆக உள்ளனர்.  

## ஊராட்சி மன்றங்கள்
கொட்டாம்பட்டி ஊராட்சி ஒன்றியத்தில் உள்ள 27 ஊராட்சி மன்றங்களின் விவரம்;  

1. 18. சுக்காம்பட்டி
1. அட்டப்பட்டி
1. அய்யாபட்டி
1. எட்டிமங்கலம்
1. கச்சிராயன்பட்டி
1. கம்பூர்
1. கருங்காலகுடி
1. குன்னாரம்பட்டி
1. கேசம்பட்டி
1. கொடுக்கம்பட்டி
1. கொட்டாம்பட்டி
1. சூரப்பட்டி
1. சென்னகரம்பட்டி
1. சேக்கிபட்டி
1. சொக்கம்பட்டி
1. சொக்கலிங்கபுரம்
1. தும்பைப்பட்டி
1. தொந்திலிங்கபுரம்
1. பட்டூர்
1. பள்ளபட்டி
1. பாண்டாங்குடி
1. பூதமங்கலம்
1. பொட்டப்பட்டி
1. மணப்பச்சேரி
1. மேலவளவு
1. வஞ்சிநகரம்
1. வலைச்சேரிபட்டி
# இலித்தியம் சிட்ரேட்டு


**இலித்தியம் சிட்ரேட்டு** *(Lithium citrate)* என்பது Li<sub>3</sub>C<sub>6</sub>H<sub>5</sub>O<sub>7</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இலித்தியம் மற்றும் சிட்ரேட்டு அயனிகள் சேர்ந்து உருவாகும் இச்சேர்மம் உளவியல் மருத்துவத்தில் பித்துநிலை, இருமுனையப் பிறழ்வு முதலான நோய்களுக்கான சிகிச்சையில் மனநிலை நிலைப்படுத்தியாக பயன்படுகிறது. இவ்வுப்பில் உள்ள பகுதிப்பொருள்களில், இலித்தியம் விரிவான மருந்தியல் பண்புகளுடன் செயல்திறன் மிக்க பகுதியாக உள்ளது.  

இலித்திய நீரில் சிட்ரேட்டு உள்ளிட்ட பல இலித்தியம் உப்புகள் கலந்துள்ளன. மருந்தகங்களில் கிடைக்கும் பழைய இலித்திய கோக் மென்பானத்தில் கொக்கக் கோலா திரவமும் இலித்திய நீரும் கலந்துள்ளது. 7அப் மென்பானம் முதலில் இலித்தியமேற்றிய எலுமிச்சை சுண்ணாம்பு சோடா என்றே பெயரிடப்பட்டது. 1929 இல் இப்பானம் உருவாக்கப்பட்டபோது இதில் இலித்தியம் சிட்ரேட்டு கலந்து இருந்தது. மீத்தங்கல் பிரச்சினை சிகிச்சைக்கு இப்பானமே காப்புரிமை பெற்ற மருந்தாக ஒரு காலத்தில் விற்கப்பட்டது. 1948 ஆம் ஆண்டில் 7 அப் பானத்தில் இருந்து இலித்தியம் சிட்ரேட்டு நீக்கப்பட்டது.
# கொல்கா-கர்மடோன் பாறை-பனி சரிவு



**கொல்கா-கர்மடோன் பாறை-பனி சரிவு** *(Kolka-Karmadon rock-ice slide)* வடக்கு ஒசேத்தியாவில் உள்ள கழ்பேக் மலைமுகட்டின் வடக்கு சாய்வில் நிகழ்தது, உருசியாவின் கொல்கா பகுதியில் 2002செப்டம்பர் 20 ஆம் திகதி பனியாறு பொறிவைத் தொடர்ந்து அது கடல் மட்டத்திலிருந்து சுமார் 1,780 மீட்டர் (15,680 அடி) உயரத்தில் உள்ள டழிமரை-கஹொக்ஹ (Dzhimarai-Khokh) பகுதியின் வடக்கு மற்றும் வடகிழகு சுவரிலும் சரிய தொடங்கியது. மேலும் தீவிரமாக கேனல்டன் (Genaldon) மற்றும் கர்மடோன் ( Karmadon) பள்ளத்தாக்கையும் பாதித்தது. இந்த பேரிடரில், பனிச்சரிவு மற்றும் சேற்றுப் பெருக்கத்தால் 125 பேர் கொல்லப்பட்டனர். (இவ்விபத்தில் உருசிய நடிகர் "செர்ஜி போட்ரோவ் ஜெஆர்" (Sergei Bodrov Jr) உட்பட படக்குழுவினர் 27 பேரும் அடங்குவர்) என்பது குறிபிடத்தக்க மூலத்தகவல்.  

கொல்கா பனியாறு, உத்தேசமாக 150 மீட்டர் (490 அடி) அகலமுள்ள தடித்த ஒரு மலைமுகட்டின் துண்டின்மீது சுமார் 32 கிலோமீட்டர் (20 மைல்) பயணப்பட்டு, கிழேயுள்ள கர்மடோன்(Karmadon) ஜார்ஜ் மற்றும் கோபான் (Koban) பள்ளத்தாக்கில் மணிக்கு 100-க்கும் (100 km/h (62 mph). கூடுதலான விசையில், 10-லிருந்து 100 மீட்டர் (33-328 அடி) கன அளவிலும் 200 மீட்டர் (660 அடி) பரந்த அளவிலும் மண் மற்றும் கழிவுகளை பொறிவுகளில் அடித்துவரப்பட்ட, வெள்ளநீர் பள்ளத்தாக்கிலிருந்த நிஜ்னி கர்மடோன் (Nijni Karmadon) என்ற கிராமத்தில் அடைப்பட்டு தங்கியது, இறுதியில் பேராறக மாற்றம் பெற்றதால் அக்கிராம பகுதியில் எச்சரிக்கை விடப்பட்டு கண்காணிப்பிற்கு உட்படுத்தபட்டது. 2002, செப்டம்பர் 25 ஆம் திகதி கோர்ணய சனிப (Gornaya Saniba) எனும் கிராமம் அருகில் வெள்ளநீரை குரைக்க பனிச்சரிவை வெடிவைத்துத் தகர்க்க திட்டமிடப்பட்டது, அதற்கான பணிகள் துவங்கி முதல் சுற்று தோல்வியில் முடிந்ததாக மூலதாரத்தில்காணப்படுகிறது.
# மகாத்மா காந்தி பேருந்து நிலையம் , ஐதராபாத்



சிலை]]  

**மகாத்மா காந்தி பேருந்து நிலையம்** (*Mahatma Gandhi Bus Station*) முன்னதாக இம்லிபன் என்று அழைக்கப்பட்டது. இம்லிபன் என்றால் புளியமரக் காடு என்று பொருளாகும். மேலும், இம்லிபன் என்பது இந்தியாவின் ஐதராபாத்து நகரின் தெற்குப் பகுதியில் உள்ள ஒரு பேருந்து நிலையமாகும். இப்பேருந்து நிலையம் முசி ஆற்றின் மேலுள்ள இம்லிபன் தீவில் அமைந்துள்ளது. தெலுங்கானா மாநிலச் சாலைப் போக்குவரத்துக் கழகம் இப்பேருந்து நிலையத்தை நிர்வகிக்கிறது. ஒரேயொரு பாதை வழியாகத்தான் அணுக முடியுமென்றாலும், இரண்டு பிரதான மற்றும் இரண்டு சிறிய சாலைப் பாலங்களைக் கடந்தால் இப்பேருந்து நிலையத்தை அடையலாம். இந்தியாவில் உள்ள பேருந்து நிலையங்களில் பரப்பளவில் மூன்றாவது பெரிய பேருந்து நிலையம் இதுவாகும். தில்லி மற்றும் சென்னைக்கு அடுத்து 30 ஏக்கர் பரப்பளவில் இது பரந்து விரிந்து காணப்படுகிறது.  

## வரலாறு

ஐதராபாத் நிசாம் ஆட்சிக் காலத்தில் இப்பேருந்து நிலையம் முசி ஆற்றங்கரையில் கட்டப்பட்டது. குவிமாட வடிவில் கட்டப்பட்ட இப்பேருந்து நிலையத்திற்கு இம்லிபன் என்று பெயர் சூட்டப்பட்டது. சிறிது காலத்திற்குப் பின்னர் முசி ஆற்றுப்படுகை நிரப்பப்பட்டு நவீன் வசதிகள் இந்நிலையத்தில் ஏற்படுத்தப்பட்டது.  

## சேவைகள்

மகாத்மா காந்தி பேருந்து நிலையம் தெலங்காணா மாநிலத்திற்கு பெரும் சேவை புரிகிறது. இதைத் தவிர அடுத்துள்ள மாநிலங்களான ஆந்திரப் பிரதேசம், சத்தீசுகர், கருநாடகம், மத்தியப் பிரதேசம், மகாராட்டிரம் மற்றும் தமிழ்நாடு பகுதிகளுக்கும் இப்போக்குவரத்துக் கழகம் தன் சேவையை நீட்டித்துள்ளது. அடுத்த மாநிலங்களுக்குச் செல்லும் பேருந்துகள் தினமும் இந்நிலையத்தையே வந்தடைகின்றன.  

## உள்கட்டமைப்பு வசதிகள்

சுமார் 30 ஏக்கர் பரப்பளவில் (120,000 மீ2) மகாத்மா காந்தி பேருந்து நிலையம் கட்டப்பட்டுள்ளது. 13 கோடி ரூபாய் மதிப்பில் இங்கு கட்டப்பட்டுள்ள கட்டிடத்தின் பரப்பளவு 8 ஏக்கர் ஆகும். பேருந்துகள் வந்து நிற்கவும் போகவும் 74 நடைமேடைகள் அமைக்கப்பட்டுள்ளன. 7380 சதுரமீட்டர் பரப்பளவுள்ள பயனியர் காத்திருக்கும் அறை, 3455 சதுரமீட்டர் பரப்பளவுள்ள வர்த்தக வளாகம், 5000 சதுரமீட்டர் பரப்பளவுள்ள தனியார் வாகன நிறுத்துமிடம் என பல்வேறு வசதிகளுடன் இப்பேருந்து நிலையம் உள்ளது. ஐதராபாத்தில், தெலங்காணா மாநிலச் சாலைப் போக்குவரத்துக் கழகம் பேருந்து நிலைய முனையங்கள் பலவற்றை நிர்வகிக்கிறது. தொலைதூரப் பேருந்துகளுக்காக பராமரிக்கப்படும் இரண்டு நிலையங்களில் இதுவும் ஒன்றாகும்.
# சங்க இலக்கியம் (பாட்டும் தொகையும்)

**சங்க இலக்கியம் (பாட்டும் தொகையும்)** என்னும் நூல் சு. வையாபுரிப்பிள்ளை தொகுத்த நூல்களில் ஒன்று. இந்தப் பதிப்பில் பாடலாசிரியரின் பாடல்கள் வெவ்வேறு நூல்களில் காணப்படினும் அனைத்தும் ஒருங்கிணைத்துத் தொகுக்கப்பட்டுள்ளன. சில புலவர்களின் பெயர்கள் வெவ்வேறு வடிவங்களில் காணப்படுகின்றன. இவற்றை அறிஞர் கழகம் ஆய்ந்து கண்டு ஒருவரே என்று முடிவு செய்துள்ளது. புலவர் பெயர்கள் அகர வரிசையில் அடுக்கப்பட்டுள்ளன.  
## பாடல்கள்
- ஆசிரியர் பெயர் காணாப் பாடல்கள் 132 2250-2381
- பாடிய புலவர்கள் 473
- இவர்கள் பாடிய பாடல்கள் 2279

## பதிப்பில் காணப்படும் தலைப்புகள்
- உரிமையுரை – ஆசிரியப்பா வடிவில்
- எட்டுத்தொகை, பத்துப்பாட்டு நூல்களில் அடங்கியுள்ள நூல்களை தொகுத்துக் கூறும் நினைவு வெண்பாக்கள்
- நன்றியுரை – க. அ. செல்லப்பன்
- முகவுரை – மு. சண்முகம்
- முதற்பதிப்பின் முகவுரை – மு. பாலசுப்பிரமணியன்
- கடவுள் வாழ்த்து
- நூல்
- ஆசிரியர் பெயர் காணப்படுவன
- ஆசிரியர் பெயர் காணாதன
- பிரதிகளில் அகப்படாத பாட்டுகளின் எண்கள்
- சங்க இலக்கியங்களின் வரலாறு முதலியன
- சங்க இலக்கியங்களின் பதிப்பு விவரம்
- சிறப்புப் பெயர் அகராதி
- புலவர்களும் பாடற்றொகையும்
- பாட்டெண்களின் ஒப்புநோக்க அட்டவணை
- புலர்களின் பெயர் வகை
- புலவர்களும் அவர்களாற் பாடப்பட்டோரும்
- அரசர் முதலானோரும் அவர்களைப் பாடினோரும்
- புலவர்கள் அகராதி
- பாட்டு முதற்குறிப்பு அகராதி
- பிரதிகளின் அட்டவணை

## அடிக்குறிப்பு
# மெனப்தா கல்வெட்டு


**மெனப்தா கல்வெட்டு** (*Merneptah Stele*), **இசுரயேல் கல்வெட்டு** அல்லது **மெனப்தா வெற்றிச் சின்னம்** என்பது பண்டய எகிப்திய அரசனான மெர்நெப்தாவினால் உருவாக்கப்பட்ட வெற்றிச் சின்னமாகும். மெனப்தா அரசனின் கல்வெட்டு 1896 இல் மேற்கொள்ளப்பட்ட அகழ்வாராய்ச்சியின்போது எகிப்தின் தீபையில் கண்டுபிடிக்கப்பட்டு, தற்போது கெய்ரோவிலுள்ள எகிப்து நூதனசாலையில் வைக்கப்பட்டுள்ளது.  

இது வரலாற்று முக்கியத்துவம் பெறுவதற்கு இதில் காணப்படுகின்ற இசுரவேல் பற்றிய சிறு குறிப்பே காரணமாகும். இதுவே இசுரவேல் எனும் மக்கள் கானானில் வாழ்ந்ததை உறுதிப்படுத்தும் மிக முந்தய ஆதாரமாக விளங்குகின்றது. வேதாகமத்தின் கால எல்லையை வரையறுப்பதற்கும் இது முக்கியமாகின்றது.  

## மெனப்தா கல்வெட்டின் உள்ளடக்கம்
இக்கல்வெட்டானது கி.மு 1206-1203 இல் மெர்நெப்தா எனகிற எகிப்திய பார்வோன் மன்னனின் பிலிஸ்தியர்கள் மற்றும் கானான் தேசத்திற்கு எதிராக பெற்ற வெற்றிகளை வரிசைப்படுத்துகின்றது, இவற்றுள் இஸ்ரயேல் எனும் நாடும் குறிப்பிடப்பட்டுள்ளது. எனவே மேசேயால் எகிப்திலிருந்து கூட்டி வரப்பட்ட மக்கள் கானான் தேசத்தில் கிமு 1200 ஆண்டளவில் படை பலமுள்ள அரசாக காணப்பட்டிருக்கின்றது என்பதற்கு இது சான்றாக விளங்குகின்றது.  

### வரி 27

இசுரேல் என்பதைக் குறிக்கும் வரி:  
| <hiero>i-i-z:Z1s*Z1s:r-i-A-r:Z1-T14-A1*B1:Z2s</hiero> | <hiero>f:k:t-G36</hiero> | <hiero>b:n</hiero> | <hiero>O1:r:t-N33B:Z2</hiero> | <hiero>f</hiero> |  |
| --- | --- | --- | --- | --- | --- |
| <hr/> | <hr/> | <hr/> | <hr/> | <hr/> |  |
| *ysrỉꜣr* | *fk.t* | *bn* | *pr.t* | *=f* |  |
| *Israel* | *waste* | *[negative]* | *seed/grain* | *his/its* |  |
| இசுரேல் | பயனற்ற | [மாறான] | விதை/தானியம் | அவனுடைய/அதனுடைய | } |
## படக்காட்சிகள்
# பக்கூ விலங்குக் காட்சிச்சாலை


**பக்கூ விலங்குக் காட்சிச்சாலை** (*Baku Zoo*, ) என்பது பக்கூவில் அமைந்துள்ள அரச விலங்கியல் பூங்கா ஆகும். 1928 இல் திறக்கப்பட்ட இது அசர்பைஜான் நாட்டின் மிகப் பழைய விலங்குக் காட்சிச்சாலை ஆகும். இது அசர்பைஜான் கலாச்சார, உல்லாசத்துறை அமைச்சுக்கும் பக்கூ நகரின் மாநகராட்சிக்கும் சொந்தமானதாகும். அவ் விலங்குக் காட்சிச்சாலை பரப்பைக் கொண்டுள்ளது.  

## தோற்றம்
1928 ஆம் ஆண்டு, இச்சாலைத் தொடங்கப்பட்டது. இரசிய மார்க்கசிய ஆதரவாளரான *அனடோலி லூனாசார்சுகி* (உருசிய மொழி: Анато́лий Лунача́рский) பெயரை முன்பு பெற்றிருந்தது. தற்போது, நிசாமி (பாரசீக மொழி:ظامی گنجوی) பெயருடன் விளங்குகிறது. இளஞ்சிவப்பு பூநாரையின் உருவமானது, இக்காட்சிசாலையின் இலச்சினையாக 1990களில் முதன்முதலாக வந்தது. இங்குள்ள குடிமக்கள், ஒரு காயமடைந்த, இறக்கும் தருவாயில் இருந்த, ஒரு பூநாரையைக் கொண்டுவந்தனர். இச்சாலையின் பணியாளர்கள், அப்பொழுது புகழ்பெற்ற தலைமை கால்நடை மருத்துவரான *சின்கிசு சுல்டானாவிடம்* ( Chingiz Sultanov) கவனிக்கும் படி, அந்நாரையை ஒப்படைத்தனர். அதனால் தற்போது. 28 பூநாரைகள் இச்சாலையில் உள்ளன.
# சும்பா தீவுகள்


**சும்பா தீவுகள்** (Sumba Islands) என்ற இந்த தீவுகள் இந்தோனேசியாவின் ஒரு பகுதியாகும். இதன் பரப்பளவு 11,153 கிமீ2 ஆகும். 2010 ஆம் ஆண்டு கணக்கெடுப்பின் படி 656.259 மக்கள் வாழுகிறார்கள். இந்திய பெருங்கடலிலும் ஆஸ்திரேலிய கடலிலும் இப்பகுதி அமைந்துள்ளது.  
பல காலமாக இங்கு மின்சாரம் இல்லாமல் இருந்துவந்தது, தற்சமயம் இயற்கை வழியில் மின்சாரம் தயாரிக்கும் முறையை இத்தீவு மக்கள் கையாண்டு வருகிறார்கள்.
# காசிம்புதுப்பேட்டை



**காசிம்புதுப்பேட்டை** , புதுக்கோட்டை மாவட்டம், ஆலங்குடி வட்டம், கீரமங்கலம் பேரூராட்சியில் அமைந்துள்ள சிறிய கிராமம் ஆகும். கீரமங்கலம் பேருந்து நிலையத்திலிருந்து சுமார் 3 கி.மீ தொலைவில் இந்த ஊர் அமைந்துள்ளது. இந்த கிராமத்தின் மொத்த மக்கள் தொகை 808. இதில் ஆண்கள் 410, பெண்கள் 398 பேர். இக்கிராமத்தில் இசுலாமிய மக்கள் பெரும்பான்மையாக உள்ளனர்.  

## தெருக்கள்

காசிம்புதுப்பேட்டை கிராமத்தில் மொத்தம் ஐந்து தெருக்கள் உள்ளன.  

1.பள்ளிவாசல் தெரு 2.கட்டபொம்மன் தெரு  

3.முஸ்லிம் தெரு  

4.கித்துவாய் தெரு  

5.அருணாச்சல தேவர் தெரு  

## பள்ளிவாசல்
காசிம்புதுப்பேட்டையில் இசுலாமிய மக்கள் தொழுகை செய்வதற்காக இவ்வூரின் ஜமா-அத்திற்கு சொந்தமான பள்ளிவாசல் ஒன்று உள்ளது.  
.  

## அரசு மற்றும் கல்வி நிறுவனங்கள்
காசிம்புதுப்பேட்டையில் ஒரு ஊராட்சி ஒன்றிய நடுநிலைப்பள்ளியும், ஒரு அங்கன்வாடி மையமும், ஒரு கிளை அஞ்சலகமும், ஒரு கூட்டுறவு அங்காடியும் செயல்பட்டு வருகின்றன.  

### ஊராட்சி ஒன்றிய நடுநிலைப்பள்ளி

தமிழ்நாடு அரசின் பள்ளிக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி ஒன்று காசிம்புதுப்பேட்டையில் உள்ளது. இப்பள்ளியில் 2021-2022 ஆம் கல்வியாண்டில் 165 மாணவர்கள் பயின்று வருகின்றனர்.  

### அஞ்சல் நிலையம்
காசிம்புதுப்பேட்டையில் கீரமங்கலம் அஞ்சல் நிலையத்தின் கிளை ஒன்று உள்ளது. இவ்வூர் மக்கள் இந்த அஞ்சலகத்தில் உள்ள விரைவு அஞ்சல், கிராம அஞ்சலக சேமிப்பு, கடித போக்குவரத்து போன்ற வசதிகளை நல்ல முறையில் பயன்படுத்தி வருகின்றனர்.  

### அங்கன்வாடி மையம்
இம்மையத்தில் காசிம்புதுப்பேட்டை கிராமத்தில் உள்ள ஒன்று முதல் நான்கு வயது குழந்தைகளுக்கு சத்துணவு, சத்து மாவு போன்றவை வழங்கப்படுகின்றன. மேலும் முன் பருவக் கல்வியும் இங்கு கற்றுத்தரப்படுகிறது.  

## புகைப்படத்தொகுப்புகள்
# பெருந்தரவுகள்

அடங்கிய எழுத்துக்களும் படிமங்களும் பெருந்தரவுகளுக்கான எடுத்துக்காட்டாகும்.]]  

**பெருந்தரவுகள்** (ஆங்கிலம்: *Big data*) என்பது சிக்கலான மிகப்பெரிய தரவுக்கணங்களைக் குறிக்கும் ஒரு பொதுப்படையான சொல்லாகும். big data analises  

இவற்றைப் பகுத்தறிந்து ஆராய வழக்கமான தரவுச் செயலாக்க இயக்கிகள் போதா. தரவு பகுப்பாய்வு, தரவு ஈட்டல், தரவுச் சீராக்கம், தேடல், தரவுப் பகிர்தல், தரவுச் சேமிப்பு, தரவுப் பரிமாற்றம், காட்சிப்படுத்துதல் மற்றும் தகவல் தனியுரிமை உள்ளிட்ட சவால்களை, பெருந்தரவுகளைக் கையாளுகையில் சந்திக்க நேரிடும். கணிப்பாய்விலையோ அல்லது தரவுவளங்களைப் பிரித்தெடுக்கும் வேறு மேம்பட்ட முறையினையோ குறிக்கவே இப்பதம் பெரிதும் பயன்படுத்தப்படுகிறது. தரவுக் கணங்களின் அளவு அவ்வப்போது மட்டுமே இப்பதத்தோடு இணைத்துப் பார்க்கப்படும். பெருந்தரவினால் விளையும் துள்ளியமான கணிப்புகள் உறுதியான முடிவுகளை எட்ட உதவும். இதன்மூலம் மேம்பட்ட செயல்திறனிற்கு, விலைக் குறைப்பிற்கு மற்றும் இடர் குறைப்பிற்கும் வழிவகை அமையும்.  

தரவுக்கணங்களை ஆய்வதன் வாயிலாக, வணிக-வர்த்தக போக்குக் கணிப்பு, நோய் பரவல் தடுப்பு, குற்றங்கள் பெருகாது கட்டுப்படுத்தல், முதலியவற்றிற்குப் பயன்படும் தொடர்புப்பிணைகளைக் கண்டுகொள்ள முடியும். இணையத் தேடல், நிதியியல், வணிகத் தகவலியல் உள்ளிட்ட பல துறைகளில் பெரும் தரவுக்கணங்களைக் கையாளுவதில் அறிவியலாளர், வணிக நிர்வாகிகள், ஊடகப் பயனர், அரசு உள்ளிட்ட பலரும் பல்வேறு இன்னல்களைச் சந்திக்கின்றனர். அறிவியலர், வானிலையியல், மரபணுத்தொகையியல், சிக்கலான இயற்பியல் உருவகப்படுத்தல், உயிரியல் மற்றும் சுற்றுச்சூழலாய்வுகள் உள்ளிட்ட, இணையம் சார் அறிவியல் பணிகளை மேற்கொள்ளும்போது பெருந்தரவு தொடர்பான இடர்பாடுகளைச் சந்திக்க நேரும்.  

## விளக்கம்
பெருந்தரவுகளானவை, தரவுகளைக் குறித்த காலத்துக்குள், ஈட்ட, சீராக்க, கையாள, மற்றும் செயல்முறைக்குள்ளாக்க வழக்கமாகப் பயன்படுத்தப்படும் மென்பொருள் கருவிகளின் ஆற்றலுக்கு அப்பாற்பட்ட அளவுடைய தரவுக் கணங்களை உள்ளடக்கியது. பெருந்தரவுகளின் அளவு வரையறை தொடர்ந்து மாற்றத்திற்குள்ளாக்கப்படுகிறது. 2012-வாக்கில் சிலபல டெராபைட்டுகளாக கருதப்பட்ட வரையறை தற்போது பல பீட்டாபைட்டுகள் அளவுடைய தரவுகளாகக் கொள்ளப்படுகிறது.  

பெருந்தரவுகள் என்பது பெரும் தரவுக்கணங்களுள் புதைந்திருக்கும் பலதரப்பட்ட, சிக்கலான, பாரிய அளவுடைய மதிப்பு வளங்களை, புதுப்புது ஒருங்கிணைப்பு முறைகளால் வெளிக்கொணரும் தொழில்நுட்பங்களின் உத்திகளின் தொகுப்பினைக் குறிக்கும்.  

## இவற்றையும் காண்க
- தரவு அறிவியல்

## சான்றாதாரங்கள்
# பெக்காசி



**பெக்காசி* (**Bekasi*', ) என்பது மேற்கு சாவகம், இந்தோனேசியாவில் அமைந்துள்ள ஒரு நகரமாகும். இது ஜகார்த்தாவின் எல்லையில் அமைந்துள்ளது.  
2011 இன் மதிப்பீட்டின் அடிப்படையில் இதன் பரப்பு ஆகும், மற்றும் மக்கள் தொகை 2,334,142 ஆகும். 2010இன் மதிப்பீட்டின் அடிப்படையில் 2,378,211 குடிமக்களைக் கொண்டு இந்தோனேசியாவின் நான்காவது பெரிய நகரமாகவும், மேற்குச் சாவகத்தில் இரண்டாவது பெரிய நகரமாகவும் விளங்கியது.
# பிலித்தார்



**பிலித்தார்** (**Blitar**) என்பது கிழக்கு சாவகம், இந்தோனேசியாவில் அமைந்துள்ள ஒரு மாநகரம் ஆகும். இது மலாங்கிலிருந்து 73&nbsp;கிலோ மீட்டர் தொலைவில் அமைந்துள்ளது. மற்றும் சுராபாயாவிலிருந்து 167&nbsp;கிலோ மீட்டர் தொலைவிலும் அமைந்துள்ளது. இது 111° 40' - 112° 09' கிழக்கு நிலநிரைக்கோட்டிலும், 8° 06' தெற்கு நிலநேர்க்கோட்டிலும் அமைந்துள்ளது.
# மாசூரோ



**மாசூரோ** (கயின மொழியில்: ****, ) என்பது 64 தீவுகள் உள்ள பசிபிக் பெருங்கடலில் உள்ள பெரிய பவளத்தீவான, மார்சல் தீவுகளில் அமைந்துள்ள பவளத்தீவு ஆகும். சுமார் அளவிலுள்ள இப்பவளத்தீவின் கடற்காயல் சுமார் அளவில் உள்ளது.  

## புவி அமைப்பு
பவளத்தீவின் மேற்குப்பகுதியில் சுமார் 50 கிலோமீட்டர்கள் (30&nbsp;mi) தொலைவில் இலவுரா தீவுகளும், கடற்கரையும் உள்ளது. இலவுரா கடற்பரப்பில் இருந்து சுமார் 3 மீ (10 அடி) உயரத்தில் அமைந்துள்ளது.  

இத்சாரித், மக்கள் வசிக்கும் பகுதியாகும்.  

### தட்பவெட்பநிலை

## வரலாறு
சுமார் 2000 ஆண்டுகளாக இப்பவளத்தீவில் மனிதர்கள் வசித்து வருகின்றனர்.  

## மக்கள்தொகை
2008-ம் ஆண்டு கணக்கெடுப்பின்படி, சுமார் 30,000 நபர்கள் மாசூரோவில் வசித்து வருகின்றனர்.  

### சமயம்
கிறித்துவ சமயத்தை இங்குள்ள மக்கள் பின்பற்றுகின்றனர்.  

இசுலாமிய சமயத்தினரும் இங்குள்ளனர். செப்டம்பர்,2012-இல் முதல் மசூதி இங்கு கட்டப்பட்டது.  

## பொருளாதாரம்
ஏர் மார்சல் தீவுகளின் தலைமையகம் மாசூரோவில் உள்ளது.  

## கல்வி

## சுகாதாரம்
மாசூரோ மருத்துவமனையில் சுமார் 81 படுக்கைகள் உள்ளன. இது அருகிலுள்ள தீவுகளில் உள்ளோரும் பயன்படுத்தும் வகையில் அமைந்துள்ளது. 2006-ம் ஆண்டு கணக்கின் படி குழந்தை இறப்பு வீதம் 3.0% உள்ளது. ஆயுள் எதிர்பார்ப்பு ஆண்களுக்கும் 59, பெண்களுக்கு 60 என்ற வகையில் உள்ளது.  

## போக்குவரத்து

### வான்வெளி

### படகு

### சாலைகள்

## விளையாட்டு

## சகோதிரி நகரங்கள்
| நகரம் | இடம் | நாடு | ஆண்டு |
| --- | --- | --- | --- |
| - | 1973 |  |  |
| கவாய், நாரா |  |  |  |
| தாய்பெய் | 1999 | } |  |

## குறிப்புகளும் மேற்கோள்களும்
# பாலி மக்கள்


**பாலி மக்கள்** (பாலி மொழி: ᬳᬦᬓ᭄‌ᬩᬮᬶ/ᬯᭀᬂᬩᬮᬶ/ᬓ᭄ᬭᬫᬩᬮᬶ, Ânak Bali/Wång Bali/Kramâ Bali; இந்தோனேசியம்: *Suku Bali*, சுக்கு பாலி) எனப்படுவோர் இந்தோனேசியத் தீவான பாலியின் உள்ளூர் இனக் குழுவாகும். 4.2 மில்லியன் பாலி மக்களின் (இந்தோனேசியாவின் 1.7% மக்கள்தொகை) பெரும்பாலானோர் பாலித் தீவில் வாழ்கின்றனர். இது தீவின் மக்கள்தொகையின் 89% ஆகும்..  

## வரலாறு

வரலாற்றின் மூன்று காலகட்டங்களில் பாலி மக்களின் குடியேற்றம் நடந்துள்ளது. முதலாவது குடியேற்றம் வரலாற்றுக்கு முந்தைய புரோட்டோ மலாய் காலத்தில் சாவகம், மற்றும் கலிமந்தான் ஆகிய இடங்களில் இருந்து இடம்பெற்றது. பின்னர் இந்துக்களின் ஆட்சிக் காலத்தில் சாவகத்தில் இருந்து இங்கு வந்து குடியேறினர். கிபி 15ஆம், 16ஆம் நூற்றாண்டுகளில் சாவகத்தில் இசுலாம் பரவியதைத் தொடர்ந்து மயாபாகித்து பேரரசு வீழ்ச்சி அடையத் தொடங்கியதை அடுத்து சாவகத்தின் மேற்குடி மக்களும், உழவர்களும் இசுலாமுக்கு மதம் மாறுவதில் இருந்து தப்புவதற்காக பாலியில் குடியேறினர்.  

2005 ஆம் ஆண்டில் நடத்தப்பட்ட டி. என். ஏ. ஆய்வு ஒன்றின் படி, 12% பாலி மக்கள் இந்தியர்களுடன் ஒத்திருந்தது. அதே வேளையில், 84% ஆஸ்திரோனேசியர்களுடனும், 2% மெலனீசியர்களுடனும் ஒத்திருந்தது.
# தேசிய சோசலிச திரைமறைவு அமைப்பு

**தேசிய சோசலிச திரைமறைவு அமைப்பு** (*National Socialist Underground*, , *NSU*) என்பது செருமனியில் இயங்கும் ஒரு வலதுசாரி தீவிரவாத அமைப்பு ஆகும். இவ்வமைப்பு இயங்குவது நவம்பர் 2011 இலேயே வெளியில் தெரியவந்தது. இதுவரை பெறப்பட்ட தகவல்களின் படி, இவ்வமைப்பில் ஊவே முண்டுலொசு, ஊவே போய்ன்கார்ட், பெயாட்டே ஷெய்ப்பே ஆகிய மூவரும் உறுப்பினர்களாக உள்ளது தெரிய வந்துள்ளது. இன்னும் எத்தனை பேர் இவ்வமைப்பில் அங்கத்துவம் வகிக்கிறார்கள் என்பதோ, ஆதரவளிக்கிறார்கள் என்பதோ இன்னும் சரியாகக் கண்டுபிடிக்கப் படவில்லை.  

தேசிய சோசலிச திரைமறைவு அமைப்பு மேற்கொண்ட தொடர் படுகொலைகளாக 1999இல் நூய்ர்ண்பேர்க்கில் இடம்பெற்ற வெடிகுண்டுத்தாக்குதல், 1999 இல் சார்புரூய்க்கனில் இராணுவக்கண்காட்சியில் இடம்பெற்ற தாக்குதல், 2000இல் டுசுல்டோர்ப் நகரில் நகர்ப்புற புகையிரதநிலையத்தில் இடம்பெற்ற வெடிகுண்டுத்தாக்குதல், 2001 இல் கோல்ன் நகரில் இடம்பெற்ற வெடிகுண்டுத்தாக்குதல், 2004 இல் கோல்ன் நகரில் இடம்பெற்ற ஆணிக்குண்டுத்தாக்குதல், 2007 இல் கைல்புறோணில் இடம்பெற்ற பெண்காவல்துறைஅதிகாரியின் படுகொலை என்பன கருதப்படுகின்றன. இதையிட்ட விசாரணைகளும், புலனாய்வுகளும் தற்பொழுது செருமனியில் தொடர்வழக்குகளாகத் தொடர்ந்து கொண்டிருக்கின்றன. ஊவே முண்டுலொசு, ஊவே போய்ன்கார்ட் இருவரும் இறந்து விட்டார்கள். இவர்கள் தற்கொலை செய்து கொண்டதாக நம்பப் படுகிறது. பெயாட்டே ஷெய்ப்பே இன்னும் விசாரணைக் கைதியாக உள்ளார்.  

## தாக்குதல்கள்/கொலைகள்
# கருவேம்பு


**கருவேம்பு** (*garuga*) என்பது ஒரு தாவரம் ஆகும். இந்த மரத்தைப்போல் பல வகையான தாவரங்கள் இந்தியாவிலும், அமெரிக்காவிலும் காணப்படுகிறது. இவை பொதுவாக இலைகளை உதிர்த்து பூக்களை மட்டும் கொண்டு காட்சி தரும். இதன் கனி மருந்துப்பொருளாகப் பயன்படுகிறது. பொதுவாக கடல் மட்டத்திலிருந்து 200 அடி உயரத்தில் வளரும் தன்மையுடையது. இத்தகைய தாவரம் சொலமன் தீவுகள்,ஆஸ்திரேலியா, தென்கிழக்காசியா, மேலேசியா, மெலனீசியா போன்ற இடங்களில் காணப்படுகிறது.